***Հավելված N4***

***ՀՀ Սյունիքի մարզի***

***Մեղրի համայնքի ավագանու***

***2025թ. հուլիսի 28-ի N101-Ա որոշման***

**Հ Ա Յ Տ**

**Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված մասհանումների ծախսերի ծրագիր**

|  |  |
| --- | --- |
| **Ծրագրի անվանումը** | ***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԱԳԱՐԱԿ ՔԱՂԱՔԻ ԿԵՆՏՐՈՆԱԿԱՆ ՀՐԱՊԱՐԱԿՈՒՄ ՊՈՒՐԱԿԻ ԿԱՌՈՒՑՈՒՄ*** |
| **Մարզ** | ***ՍՅՈՒՆԻՔԻ ՄԱՐԶ*** |
| **Համայնքը /համայնքները** | *Մեղրի համայնք* |
| **Համայնքի /բնակավայրի հեռավորությունը մայրաքաղաք Երևանից, ինչպես նաև մարզկենտրոնից** | *Մեղրի համայնքի հեռավորությունը մայրաքաղաք Երևանից 385 կմ է, մարզկենտրոն Կապանից՝ 85 կմ:* |
| **Համայնքի /բնակավայրի բնակչությունը** | *Մեղրի համայնքի բնակչությունը ՝ 11569 մարդ*  *Ագարակ քաղաքի բնակչությունը՝4560 մարդ* |
| **Ծրագրի ընդհանուր նկարագրությունը և դրա իրականացման անհրաժեշտությունը** | *Ագարակ քաղաքը, լինելով արդյունաբերական գործունեության անմիջական ազդեցության տակ գտնվող բնակավայր,այսօրվա դրությամբ ունի հասարակական հանգստի և քաղաքացիական ակտիվության համար նախատեսված տարածքների պակաս։Քաղաքի կենտրոնական հրապարակը՝ որպես տարածք, որտեղ օրական անցնում են հարյուրավոր բնակիչներ և այցելուներ, ներկայումս չունի բարեկարգված և կանաչապատ միջավայր, որը կնպաստի բնակչության առողջությանը, համայնքային կյանքին և սոցիալական համախմբմանը։*  ***Մարդաշատ քաղաքային միջավայրում պուրակի բացակայությունը բերում է մի շարք հիմնախնդիրների****՝*   * *հանրային տարածքների ֆիզիկական ու վիզուալ անմխիթար վիճակ,* * *կանաչ գոտիների պակաս,* * *սոցիալական շփման և մշակութային միջոցառումների կազմակերպման հնարավորությունների սահմանափակում,* * *երիտասարդների և ընտանիքների համար ժամանցի առողջ և կառուցողական տարբերակների բացակայություն։*   *Այս ծրագիրը նախատեսում է կառուցել բազմաֆունկցիոնալ պուրակ՝ Ագարակ քաղաքի կենտրոնական հրապարակում՝ ներառելով կանաչապատ տարածքներ, նստարաններ, խաղահրապարակ, լուսավորություն և քայլուղիներ։ Այն կդառնա համայնքի մշակութային, սոցիալական և զբոսաշրջային կյանքի նոր կենտրոն, որը միաժամանակ կհանդիսանա էկոլոգիապես դրական միջավայր՝ բարելավելով քաղաքային գոտու օդի որակը և տարածքի ընդհանուր տեսքը։*  ***Ծրագրի իրականացումը անհրաժեշտ է՝***   * *ապահովելու Ագարակ քաղաքի բնակիչների արդի կարիքները՝ կապված հանրային հանգստի և առողջ ապրելակերպի հետ,* * *բարելավելու քաղաքային միջավայրը՝ համահունչ Մեղրի համայնքի 2022-2026 թթ. զարգացման ռազմավարությանը,* * *ինչպես նաև օգտագործելու համայնքային մասհանումների շրջանակում նախատեսված հնարավորությունները ազդակիր բնակավայրերի սոցիալ-տնտեսական վիճակի բարելավման համար։*   Ծրագիրն ունի համայնքի սոցիալ-տնտեսական զարգացման ուղղվածություն և համահունչ է Մեղրի համայնքի 2022-2026 թվականների հնգամյա զարգացման ռազմավարությանը,որով Մեղրի խոշորացված համայնքի կայուն և համաչափ զարգացման գրավականներից են հանգստի գոտիների/ պուրակների կազմակերպումը: **Համայնքի հնգամյա զարգացման ծրագրում նախատեսվել է՝ «Հանգստի գոտիների/պուրակների կազմակերպում» ծրագիրը:**  Համայնքի կայուն և համաչափ զարգացման հիմնական ուղղություններից են՝   * մշակութային և պատմական արժեքների պահպանումը և ակտիվ օգտագործումը, * ֆիզիկական ակտիվության և առողջ կենսակերպի խրախուսումը, * համայնքային կյանքի ակտիվացմանը միտված ենթակառուցվածքների ստեղծումը։   Պուրակի կառուցումը լիովին համապատասխանում է նշված ռազմավարական նպատակներին․այն կծառայի որպես մշակութային ժառանգության պահպանման, հանրային առողջության խթանման և զբոսաշրջության զարգացման համադրված հարթակ։  **«*ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԱԳԱՐԱԿ ՔԱՂԱՔԻ ԿԵՆՏՐՈՆԱԿԱՆ ՀՐԱՊԱՐԱԿՈՒՄ ՊՈՒՐԱԿԻ ԿԱՌՈՒՑՈՒՄ*»** ծրագիրը լիովին համապատասխանում է Հայաստանի Հանրապետության կառավարության 2022 թվականի սեպտեմբերի 1-ի **«Համայնքային մասհանումների ծախսման ծրագրով նախատեսված միջոցառումների ուղղությունները, դրանց առաջնահերթությունները հաստատելու մասին» N 1370-Ն որոշմանը:**  Մասնավորապես՝ ծրագիրը համահունչ է Հայաստանի Հանրապետության կառավարության 2022 թվականի սեպտեմբերի 1-ի թիվ 1370-Ն որոշման առաջին կետով հաստատված հավելվածի 2-րդ կետի 8-րդ ենթակետի «գ» պարբերությանը (երիտասարդական կենտրոնի ստեղծում, համայնքային հավաքատեղի բարեկարգում) և 9-րդ ենթակետի «բ» պարբերությանը (այգիների, պուրակների բարեկարգում և կառուցում): |
| **Ծրագրի ակնկալվող արդյունքները** | *Ծրագրի իրականացման արդյունքում ակնկալվում են հետևյալ փոփոխությունները և օգուտները․*   * *Բարեկարգված, մաքուր և կանաչապատ պուրակ՝ ապահովված ոռոգման համակարգերով, նստարաններով, լուսավորությամբ, խաղահրապարակով և հանգստի գոտիներով։* * *Զարգացած զբոսաշրջային ենթակառուցվածք, որը կնպաստի համայնքի ճանաչելիությանը և այցելուների թվի ավելացմանը։* * *Բարելավված օդի որակ և կանաչ միջավայրի ստեղծում՝ ծառատունկի և բուսականության շնորհիվ։* * *Համայնքի ներսում սոցիալական կապերի ամրապնդում, հանրային տարածքների նկատմամբ հոգածության մշակույթի ձևավորում և համախմբում։*   *Ծրագիրն ունի համայնքի սոցիալ-տնտեսական զարգացման ուղղվածություն և համահունչ է Մեղրի համայնքի 2022-2026 թվականների հնգամյա զարգացման ռազմավարական ծրագրին։*  *Ագարակ քաղաքի կայուն զարգացման հիմնական ուղղություններից են՝*   * *հանրային տարածքների արդյունավետ օգտագործումը և բարեկարգումը,* * *բնակչության առողջ ապրելակերպի խթանումը,* * *համայնքային ենթակառուցվածքների զարգացումը,* * *զբոսաշրջային ներուժի բարձրացումը։*   *Ագարակ քաղաքի կենտրոնական հրապարակում պուրակի կառուցումը լիովին համապատասխանում է նշված ռազմավարական նպատակներին՝ միավորելով հանրային հանգստի, ֆիզիկական ակտիվության, համայնքային շփումների և զբոսաշրջության խթանման գործառույթները։*  *Ծրագրի իրականացման ընթացքում և ավարտին հնարավոր ռիսկեր՝*   * *Ոչ բարենպաստ եղանակային պայմաններ, որոնք կարող են ազդել կանաչապատման և շինարարական աշխատանքների ժամկետների վրա,* * *Տարածքի նախնական մաքրման և հողի որակի հետ կապված անսպասելի տեխնիկական խնդիրներ։*   *Ռիսկերի նվազեցման մեխանիզմներ՝*   * *աշխատանքի փուլային պլանավորում՝ սեզոնային առանձնահատկությունների հաշվառմամբ,* * *մասնագիտացված կանաչապատողների ներգրավում,* * *տեխնիկական մշտադիտարկում և ճշգրիտ վերահսկողություն։* |
| **Ծրագրի ազդեցությունը համայնքի և շահառուների վրա** | *Ծրագրի իրագործումը էապես կնպաստի Ագարակ քաղաքի բնակիչների կյանքի որակի բարելավմանը՝ ստեղծելով բարենպաստ միջավայր՝ հանգստի, մշակույթի, սպորտի և զբոսաշրջության համար։*   * *Բնակիչները կստանան նոր, մատչելի և անվտանգ հանրային տարածք՝ օգտագործելու առօրյա ակտիվության, հանգստի, երեխաների խաղի և հանդիպումների համար։* * *Երիտասարդները և երեխաները կունենան զարգացող, կազմակերպված և խթանող միջավայր, որտեղ հնարավոր կլինի անցկացնել մշակութային միջոցառումներ, մարզական նախաձեռնություններ։* * *Տեղական փոքր բիզնեսի զարգացման հնարավորություններ կստեղծվեն՝ զբոսաշրջիկների և այցելուների ներգրավմամբ։* * *Բնակավայրի գրավչությունն էապես կբարձրանա, ինչը երկարաժամկետում կնպաստի համայնքի ժողովրդագրական կայունությանը։*   ***Շահառուների քանակը***   * *Ագարակ քաղաքի մոտ 4560 բնակիչներ /հիմնական շահառուներ/* * *Մեղրի համայնք այցելող զբոսաշրջիկներ* |
| **Ծրագրի ընդհանուր բյուջեն** | *Ծրագրերի ընդհանուր բյուջեն` 58 000 000 ՀՀ դրամ (100%)* |
| ***Ծրագրի իրականացման տևողությունը*** | *Տևողությունը` 01.07.2025թ. - 30.12.2025թ.* |
| ***Հայտի լրացման ամսաթիվ*** | *10 հունիս 2025թ.* |

**Համայնքի տնտեսական պատասխանատու` Ա.ԱՆՏՈՆՅԱՆ**

**Հեռախոսահամարը` 099925595**

**էլեկտրոնային փոստը` citymeghri@gmail.com**

**ՀԱՄԱՅՆՔԻ ՂԵԿԱՎԱՐ` Խ. ԱՆԴՐԵԱՍՅԱՆ**